Thomas Newman

Thomas Montgomery Newman (* 20. Oktober 1955 in Los Angeles, Kalifornien) is en US-amerikaanschen Komponist vun Filmmusik.

 Leven un Loopbahn 
Newman is 1955 as de jüngste Söhn vun den Komponist Alfred Newman un den sien Fro Martha Louise (borene Montgomery) op de Welt kamen. An de Yale University hett he mit en „Master of Music Composition“ gradueert.

In sien Familie sünd wietere bekannte Lüüd ut dat Musikgewarf to finnen, so as sien Unkel Lionel Newman (Hello Dolly), sien Broder David Newman oder sien Kusenk, de beropene Pianist un Singer Randy Newman, de ünenr annern de Filmmusiken för de Pixar-Filmen Toy Story, A Bug’s Life un Monsters, Inc. schreven hett.

Thomas Newman is bit hüüt al teihn mol vör den Oscar in de Kategorie Best Filmmusik nomineert wesen, as to’n Bispeel 2008 för den Animatschoonsfilm WALL·E. In’t Johr 1994 weer he sogor gliek tweemol nomineert, neemlich för Little Women und för The Shawshank Redemption.

 Filmografie (Utwahl) 
 Johr Originaltitel dt. Titel 1978 The Paper Chase, Feernsehreeg   1984 Reckless Jung und rücksichtslos 1985 Girls Just Want to Have Fun Lipstick & Ice Cream 1985 The Man with One Red Shoe Der Verrückte mit dem Geigenkasten 1986 Gung Ho Gung Ho 1986 Jumpin’ Jack Flash Jumpin’ Jack Flash 1987 The Lost Boys Lost Boys 1988 The Great Outdoors Ferien zu Dritt 1990 Men Don’t Leave Verrückte Zeiten 1990 Welcome Home, Roxy Carmichael Ein Mädchen namens Dinky 1991 The Rapture Dunkle Erleuchtung 1991 Fried Green Tomatoes Grüne Tomaten 1992 Whispers in the Dark Stimmen im Dunkel 1992 Scent of a Woman Der Duft der Frauen 1994 Threesome Einsam, zweisam, dreisam 1994 The Shawshank Redemption Die Verurteilten 1994 Six Feet Under, Feernsehreeg Six Feet Under – Gestorben wird immer 1994 Little Women Betty und ihre Schwestern 1995 How to Make an American Quilt Ein amerikanischer Quilt 1996 Phenomenon Phenomenon – Das Unmögliche wird wahr  1996 The People vs. Larry Flint Larry Flynt – Die nackte Wahrheit 1997 Oscar and Lucinda   1998 The Horse Whisperer Der Pferdeflüsterer 1998 Meet Joe Black Rendezvous mit Joe Black 1999 American Beauty American Beauty 1999 The Green Mile Green Mile 2000 Erin Brockovich Erin Brockovich 2002 Road to Perdition Road to Perdition 2003 Finding Nemo Findet Nemo! 2004 Lemony Snicket’s A Series of Unfortunate Events Lemony Snicket – Rätselhafte Ereignisse 2005 Cinderella Man Das Comeback 2005 Jarhead Jarhead – Willkommen im Dreck 2006 Little Children   2008 WALL·E WALL·E – Der letzte räumt die Erde auf 2009 Brothers Brothers – Zwei Brüder. Eine Liebe 2011 The Adjustment Bureau Der Plan 2011 The Iron Lady Die Eiserne Lady 2012 Skyfall Skyfall

 Utteken 
Mit sien Arbeiten hett Newman bannig veel Spood. He weer bit hüüt (September 2010) al för mehr as sösstig Filmpriesen vörslahn, dorünner alleen al teihnmol för den Oscar. Wunnen hett he al meist dörtig Priesen, man en Oscar weer em noch nich vergünnt. Ünner sien Priesen sünd:
 1993: de BMI Film Music Award för Fried Green Tomatoes
 1998: de AFI Award in de Kategorie Best Filmmusik för Oscar and Lucinda
 2000: de Anthony Asquith Award for Film Music vun de BAFTA Awards för American Beauty
 2000: de Richard Kirk Career Achievement Award vun de BMI Film Music Awards
 2002: de Emmy in de Kategorie Rutragen Hööftthema för Six Feet Under
 2002: de BMI Cable Award för Six Feet Under
 2004: de Annie Award in de Kategorie Rutragen Musik in en Animatschoonsfilm för Finding Nemo
 2006: de Frederick Loewe Award för Filmkomponeeren vun’t Palm Springs International Film Festival
 2008: de World Soundtrack Award in de Kategorie Best Leed för en Speelfilm för WALL·E
 2009: de Grammy in de Kategorie Best Leed för Speelfilm, Feernsehn oder annere Medien för WALL·E

 Weblenken 

Kategorie:Mann
Kategorie:Börger von de USA
Kategorie:Komponist
Kategorie:Filmmusik
Kategorie:Boren 1955